་བ་ཀོ་ཙམ་དུ་བསྐུ། གཅིག་གཉིས་སུམ་གྱིས་ངེས་པར་
འཚོ།། ཆུ་ལྒང་མགོ་བོ་ཞར་བ་ལ།། ཤིན་ཏུ་ཚ་བའི་རེག་བྱ་འབྱུང༌།། དེ་ལ་དྲེས་
ཐལ་མར་སྦྱར་བྱུག། ཕྱག་སྨན་མཁས་པའི་ཁྱད་ཆོས་ཡིན།།
བདུད་རྩི་པི་ལིང་བཙན་དུག་བུལ།། ཚྭ་རྙིང་དྲེས་ཐལ་དྲེས་མའི་ཐུན་ཚད་
མཉམ།། རྟ་རྨིག་བཙའ་མ་མེར་བསྲེག་ཐལ།། ཆུ་རྩ་ཐུན་གདབ་མར་རྙིང་སྦྱར།།
ཟ་འཕྲུག་རྩད་འབྱིན་སྨན་མཆོག་ཡིན།། མུ་ཟི་སེར་ནག་གླ་གུལ་ཤིང་། རྒྱ་ཚ་
བིག་པཎ་ནཱི་ལ་ཐོ་ཐ་ཡང་ཟེར། འདི་མཚུར་གྱི་རིགས་སུ་བཤད་ཅིང་ཁ་དོག་ལྗང་ཁུ་ཟོས་ན་མཚུར་བྲོ་
བ་ཛོ་གི་དག་པ་རི་རྩི་ཟེར་བ་དེ་ཡིན་སྟག་ཤ་སྤུ་[སྤྲུ]ནག་རེ་ ལྕག། ། ཆུ་རྩ་བྲག་དྲེག་ནག་པོ་
དང༌།། བྲུན་གསུམ་མི་ཁྱི་སྤྱང་ཀི་རྟ་རྨིག་ར་གཞོག་[རྭ་གཞོབ]དང་།། དྲི་ཆུའམ་
ཡང་ན་མར་རྙིངས་སྦྱར།། ཤ་འབྲས་ཤུ་བ་རྨ་རྒན་དང་། སྟེང་གདོན་འོག
གདོན་ཆུ་སེར་སྐྲངས།། དྲ་བའི་རྒལ་རོ་ལ་སོགས་ཀུན༎ མྱུ་གུ་བཞིན་ཏུ་ཆར་བ་
ཡིས།། ཇི་ལྟར་བྲན་བཞིན་མྱུར་དུ་འཚོ།། སྨན་ཆེན་ཤུ་དག་ཐར་ནུ་བ།། ར་རུ་
ཁམ་རྩི་ཉུང་མ་སྐམ། ས་གྲང་ངམ་བཙའ་མའི་ཐལ་བ་དང་། གླ་རྩི་མར་
རྙིངས་སྦྱར་བྱུགས་པས། ཤུ་བ་རྨ་རྙིང་སྐྲངས་འབུར་འཇོམས།།

179
ཉེར་ལྔ་པ། ཁྱི་དུག་ཞི་བྱེད།
ཁྱི་དུག་རྒྱུ་བའི་དུས་བསྟན་པ༎ དཀར་པོས་སྔ་དྲོ་ཕུག་གྱུར་ན།། ཤིན་ཏུ་
གསོ་སླ་ཉིན་ཕྱེད་ལ།། སྔོན་པོ་སྤྱང་ཀི་འདྲ་བས་ཟིན༎ ཁྱི་སྣ་བདུད་ཀྱིས་འཁྲིད་
པ་ཞེས།། ཤིན་ཏུ་གསོ་དཀའ་སྲོད་ཀྱི་དུས།། རྒྱ་སྟག་འདྲ་བས་ཟིན་གྱུར་ན།།
བཅོས་མེད་ནམ་ཕྱེད་འཕར་བ་འདྲས།། ཕུག་ན་བཅོས་སླ་ཐོ་རངས་དུས།། རྒྱ་
བོ་རྗེད་འདྲས་ཕུག་པ་ན།། བཅོས་སླ་ཁྲ་བོ་ཉི་དྲོས་དུས།། བྱི་ཁུང་ཁ་ནག་དུས་
ལ་ཟིན།། དུག་ཡོད་དམར་པོས་ནམ་ཕྱེད་དང་།། ཉིན་ཕྱེད་ཉི་མ་རྩེ་ཤར་ལ།
ཟིན་ན་དུག་ཡོད་ཁྲ་བོ་ཡིས།། ནམ་ལངས་འགྲོ་བར་ཟིན་ན་ཅག། སྔོན་པོས་
དགོངས་དང་ཐོ་རངས་དུས།། ཟིན་ན་དུག་ཡོད་སེར་པོ་ཡིས།། ནམ་ལངས་
དྲོས་ཆེན་ལ་ཟིན་དུག། དཀར་པོ་སྣ་དམར་དག་གིས་བཟུང་།། དུས་མཚམས་
མེད་པར་མཆེ་བ་ལས།། དུག་བབ་རྟག་ཏུ་ཤེས་པར་བྱ༎ དེ་ལྟར་བཤད་པའི་
དུས་དག་ལས། གཞན་དུ་མྱོས་པས་ཟིན་གྱུར་ཀྱང་།། མཆེ་བར་དུག་མེད་
འཇིགས་མི་དགོས།།
ཁྱི་དུག་ ལྡང་ པའི་ དུས་ ཚོད་ནི།། དཀར་པོའི་དུག་ནི་ ཞག་ བདུན་ ན།
ནག་པོ་ཟླ་བ་གཅིག་ནས་ལྡང༌།། ཁྲ་བོ་ཞག་པོ་བཅུ་དྲུག་ན།། སྔོན་པོ་ཞག་པོ་ཉི་
ཤུ་དྲུག། དམར་པོ་ཟླ་བ་ཕྱེད་གསུམ་ན།། སེར་པོ་ཟླ་བ་གསུམ་ན་ལྡང་།། ཁམ་
ནག་ཟླ་བ་བདུན་ན་ལྡང་།། རྒྱ་བོ་ལོ་གཅིག་ཟླ་ཕྱེད་ན།། སྔོན་པོ་སྟག་རིས་ལོ་
གཅིག་ཟླ་བ་བརྒྱད།།
དུག་ལྡང་འདར་དང་གྲང་ཤུམ་བྱེད།། གཡའ་སྦྲིད་ལུད་ཚ་[ ཚྭ]སྙིང་མི་
དགའ།། ཚབ་ [ ཚབས] ཆེ་ སྨྱོ་ དང་ ཁྱི་ སྐད་ འདོན།། འདི་ལ་ འཚོ་འཆིའི
བརྟགས་པ་ནི། ། ནད་པའི་ ལག་ པ་ རྒྱབ་ ཏུ་ བཀྱིགས།། དཔྲལ་བར་རྐེ་རག་

180
༄༅།མན་ངག་ཀུན་གྱི་སྙིང་པོ་བསྡུས་པ།
སོགས་ཀྱིས་བསྡམ།། མགོ་ལྕི་མི་འཁྱོགས་ལག་པ་ཡིས།། སོག་དབྲག་ ནས་
བཟུང་མདུན་དུ་བསྒུར།། མདུན་དུ་ཟངས་སམ་སླང་[ སླ]ངའི་ནང་།། ཆུས་
བཀང་ནད་པ་ལྟ་རུ་གཞུག། གྲིབ་མ་ཁྱི་རུ་ཤར་བ་དང་།། ལྕེ་ཡང་ཁྱི་ལྕེ་ལྟར་
རིང་དང༌། ལྕེ་དང་མཚུལ་བ་གང་རུང་ལས།། རླངས་འབྱུང་མི་འཚོ་སྤང་བར་
བྱ།། གྲིབ་མ་མི་ཡི་གཟུགས་སུ་ཤར། ཇི་ལྟར་མྱོས་ཡང་འཚོ་བར་འགྱུར།
མན་ངག་གསང་པའི་སྨན་མཆོག་ནི།། བཟང་དྲུག་ ཨ་ གཪ་ སྙིང་ ཞོ་ ཤ།
གསང་སྨན་གཉིས་ཁྱི་བསྙོན་[སྨོན]གྱི་སྙིང་དང་ཨ་རུ་གསེར་མདོག་དང་གེས་[གཡི]སྤྱང་
གི་ མིག་གོ། ། རོ་གཉིས་ལུག་ངལ་སྤར་ཚོད་གང༌།། ཨ་གར་ཛཱ་ཏི་ཐུན་བསྐྱེད་
ཅིངས[ཅིང་]། ། གཞན་རྣམས་ཆ་མཉམ་ཐུན་བཅུ་གཉིས།། བྱས་པ་ཉིན་གུང་
ཞག་བདུན་པར། མྱོས་བྱེད་བཟང་པོས་ཕུལ་ལ་བཏང་། ལྷག་གམ་ཐུན་ལྔ་
ཁྱིས་བཟུང་བའི། ། ཟླ་དུས་སྔོན་ མའི་ཞག་གཉིས་ལ།། ཐུན་གཉིས་དངོས་
གཞིའི་ཞག་གཅིག་ལ༎ རྗེས་མའི་ཞག་རྣམས་ཐུན་གཉིས་བསྟེན༎ སྔགས་འདི་
ཆང་དང་མར་ལ་འདེབས།། ཨོཾ་ཀུ་ཀུ་ར་ཙ་ཁ་ཐམ། ཀུ་ཀུ་ར་ཙའི་ནད་ཞི་བར་
གྱུར་ཅིག། ཤུན་ཏུ་མགྱོགས་ཚབས་ཆེ་བ་ལ།། སྨན་རྣམས་མྱོས་བྱེད་ཕོ་གང་ལ།
བཏབ་ལ་དྲན་པས་ཟིན་དུས་ལྡང༌།། གཉིས་གསུམ་ཐུན་གྱིས་གྲོལ་གྱུར་པ། མ་
སྐྱུག་གོས་དྲོ་རྔུལ་འདོན་བྱ།། སྨན་ཞུ་ནད་ལས་གྲོལ་བར་འགྱུར།།
མན་ངག་གསང་བའི་སྨན་མཆོག་ནི། དཔལ་སེར་ཡུང་བ་རེ་རལ་དང་།།
ལྡུམ་སྟག་གསེར་མདོག་ཆོ་ལོ་[ལོང]རྡོ༎ ཁྱུང་མིག་སྟག་གི་སྡེར་མོ་དང་། གླ་
རྩི་ཤུ་དག་རུ་རྟ་དང༌།། བུར་དཀར་དང་བཅས་ཆ་མཉམ་པ།། ཆོ་འཕྲུལ་ཟླ་
བའི་བཅོ་ལྔའི་ཚེས།། ཆང་གིས་རིལ་བུ་ཤ་རིལ(་ ཙམ)།། འབྲུ་བཅུད་གར་
མས་ཕུལ་ལ་བཏང་།། དུག་གིས་རབ་ཏུ་སྨྱོ་བ་ཡང་།། གཉིས་གསུམ་བདུན་གྱིས་
གྲོལ་བར་འགྱུར། གསང་སྔགས་ཚེ་ཡི་བདག་པོ་ནི།། ཨོ་ཀི་ཀི་ཙ་ཙ་རཾ་རཾ་སྐྱ་
རེད་མཆེ་བའི་དུག་སོད། འདི་ཡི་གོང་བསྙེན་འབུམ་བཟླ་རེ། ནམ་མཁའ་
སྤངས་པའི་ཆུ་གཙང་ལ· འདི་ལ་སྐར་རྫོང་གནམ་མ་མཐོང་དུས་བླངས་པའི་ཆུ་ཞེས་འདུག། །

༄༅།ཁྱི་དུག་ཞི་བྱེད།
181
ཁྲི་〔གྲི]ཁྲག་ལས་ལ་སྦྱར་བ་ཡིས།། སྨྱོ་ཡང་མོད་ལ་སེལ་བར་འགྱུར།། ཡང་ན་
བདག་མེད་ནག་མོ་ཡི།། རྐང་བ་དྲིལ་པའི་ཟན་དག་ལ།། རིལ་བུ་གསུམ་བྱས་རེ་
རེ་ལ།། སྔགས་འདི་བརྒྱ་རྩ་རེ་རེ་བཏབ།། ཨ་མ་ར་ཙེའུ་དེ་ཡི་སྭཱཧཱ། ཨ་མ་ར་
ཙེའུ་ཏ་ཡེ་སྭཱཧཱ༎ རིལ་བུ་སོ་ལ་མ་རེག་པར།། མི་ཕྱུག་[ཕྱུགས]གང་གིས་ཟོས་
གྱུར་ན། ཁྱི་སྐད་འདོན་པའི་མྱོས་པ་ཡང་།། མྱུར་དུ་ཞི་བ་མྱོང་བས་གྲུབ།།
ཁ་ཆེ་གུར་གུམ་བཟང་པོ་ལ།། སྦྲུལ་དུག་འབར་བ་གསོ་བྱེད་གླ་རྩི་དང་།།
བཙུན་མོ་ ཞོ་འཛག་ ཐར་ནུ་ ཆ་མཉམ་པ།། དབྱུག་གི་གཉན་ རེ་ མཆེ་བའི་དུག།
མོད་ལ་ཞི་འགྱུར་ཐེ་ཚོམ་མེད། སྤྱོད་ལམ་མེ་ལོང་ཁྱི་སྐད་དང༌། ཆུར་རྒལ་ཞེ་
སྡང་འཁོན་འཛིན་སྤངས།། ཞེས་སོ།།

182
ཉེར་དྲུག་པ། བདུད་རྩི་བཙན་སྡེའི་སྦྱོར་བ།
མི་བཟེར་[ བཟད] རླུང་ནད་འཇོམས་པའི་ཕྱིར༎ བདུད་རྩི་བཙན་སྡེ་
དཀར་ནག་གི། ལག་ལེན་སྙིང་གི་བུ་ལ་སྟོན།། བ་ཡར་འོ་མ་བྲེ་གང་ལ།། སྨན་
ཆེན་བཟང་པོ་འབྲི་ཚིལ་མ།། ལུག་རིལ་ཙམ་པ་གསུམ་གྱི་ཕྱེ།། བཏབ་ལ་ མ་
འདྲོག་[འདྲེག]དལ་བུས་བསྡུ།། ཟན་དྲོན་ཅུང་སླ་ཙམ་གྱུར་ཆེ[ཚེ]། ། ཨ་རུ་
གསེར་མདོག་ཤིང་ཀུན་དང་།། ཛཱ་ཏི་ལི་ཤི་རུ་རྟ་དང༌། སྙིང་ཞོ་ཤ་དང་ཚ་བ་
གསུམ།། སྤོས་དཀར་བལ་ཚིལ་ཁ་རུ་ཚ། ཐུན་རེ་བུར་དཀར་རྡོག་པོ་གཅིག།
ཞིབ་བཏགས་ཁ་ཚར་བཏབ་དཀྲུགས་ལ།། རིལ་མ་ཙམ་ རེ་ ཐོ་ རང་ [ རངས ]
བཏང་། སེམས་བདེ་བཅུད་ཀྱི་དཀྱིལ་འཁོར་འདི།། སྲོག་རྩར་རླུང་ཞུགས་
སེམས་མི་བདེ།། འཕྱོ་འདར་སྙིང་རླུང་སྨྱོ་འབོག་འཇོམས།། ཡང་ན་གོང་གི་
ཁཎྜ་ལ།། ཟི་ར་གོ་སྙོད་འུ་སུ་དང་།། ཛཱ་ཏི་ཤིང་ཀུན་ཁ་རུ་ཚ།། པི་ལིང་སུག་
སྨེལ་བུར་དཀར་གྱི། ཁ་ཚར་བཏབ་པས་རླུང་ནད་རིགས།། འཇོམས་ཤིང་
ཁྱད་པར་རླུང་གིས་གཉིད།། གཡེར་འགུག་རྡོ་རྗེ་དོན་ཞགས་ཡིན།།
ནག་སྦྱོཪ་ ཨ་ ཪུ་ གསེཪ་ མདོག་གཅིག། ལྕགས་སྣོད་ཆུ་བྲེ་ གང་ལ་བསྡུ།།
ཕུལ་དོར་སོང་བའི་ལྕགས་ཁུས་རེ།། འོ་མ་སྨན་ཆེན་སྦྱར་བ་ཡི།། ཕྱེད་དུ་ཙམ་
དང་བསྲེས་ལ་བསྡུ།། གོང་གི་ཚད་དུ་གྱུར་པ་ན།། འཇམ་འབྲས་ཙི་ཏྲ་བྱི་ཏང་
ཀ། སེ་འབྲུ་ཚ་བ་རྣམ་པ་གསུམ།། ཐུན་རེ་བུར་དཀར་རྡོག་པོ་གཅིག། ཞིབ་
བཏགས་ཁ་ཚར་བཏབ་པ་ཡིས། རླུང་ནད་སྐྱ་བབ་[རྦབ]ཞི་བར་བྱེད།། ཡང་
ན་རུ་རྟ་རྒྱ་ཚ་སུག། སྡིག་སྲིན་གསེར་བྱེ་ཕོ་རོག་ནོར། ཆུ་སེར་སྨན་གསུམ་བུར་
དཀར་སྦྱར།། བུད་མེད་བཙས་རྗེས་ཆུ་སེར་དང༌།། རླུང་སྟོབས་སྐྱ་བབ་[རྦབ]
ཞི་བར་བྱེད།། ཀུན་གྱིས་རླུང་འཇོམས་མེ་དྲོད་བསྐྱེད།། དབང་པོ་གསལ་ཞིང་

༄༅།བདུད་རྩི་བཙན་སྡེའི་སྦྱོར་བ།
183
ལུས་སྟོབས་རྒྱས༎ ཞེས་སོ།།
ཟས་སྤྱོད་ཟན་སྐམ་བཙོང་སྒོག་ཟྭ།། རྟ་བོང་འཕྱི་བ་ལུག་ཤ་དང༌།། འོ་མ་
ཆང་དང་བུར་ཆང་བསྟེན།། གཡེང་མེད་མུན་ཁུང་དྲོ་བའི་གནས།། ཡིད་འོང་
གྲོགས་ཀྱིས་བཅོས་པར་བྱ།། དཔྱད་དུ་མར་རྙིང་བསྐུ་མཉེ་བྱ།། ཨན་སྟོང་དང་
པོ་དྲུག་བདུན་དང་།། མདུན་གྱི་དཀར་ནག་མཚམས་རྣམས་བསྲེག།

184
ཉེར་བདུན་པ། དབྱུག་བཅོས་གནམ་ལྕགས་རྡོ་རྗེ།
དབྱུག་པའི་མན་ངག་སྦ་དཀར་ཁྲི་གང་ལ།། བལ་དཀར་ནོར་བུའི་ཐོ་བ་
རབ་བརྗིད་ལྡན། བསྐྱེད་ཆོག་རྒྱས་བཏབ་ཤིས་བརྗིད་[ བརྗོད]ལེགས་གྲུབ་
ནས། གདོན་ཅན་ཤོ་རེ་མཛེ་ཡུག་[ཡུགས]དམ་སེལ་ཅན།། རེག་ཏུ་མི་འཇུག་
ས་རྗེན་ ལ་ མི་ བཞག། ང་ ཉིད་ གསང་ བདག་ གསལ་ བའི་ ཐུགས་ ཀ་ ནས།།
འོད་འཕྲོས་ནད་གདོན་གནོད་བྱེད་ཐམས་ཅད་བཀུག། གསང་དེར་བསྟིམ་ལ་
དབྱུག་པས་བསྣུན་པའི་ཚེ།། བགེགས་ཀྱི་གདུག་སེམས་ཟུག་རྔུའི་མཚན་འཛིན་
ཀུན།། གནམ་ལྕགས་འབར་བས་བསྣུན་པའི་སྦུར་བ་བཞིན། ཐལ་བར་བྱས་
ཤིང་ནད་པར་ གནོད་བྱེད་ཀྱི།། སེམས་ཉིད་གཟུང་འཛིན་ བྲལ་ བའི་ ཆོས་ཀྱི
དབྱིངས།། སྟོང་ཉིད་སྙིང་རྗེའི་ངང་དུ་རོ་སྙོམས་བྱས།། བསྣུན་ཐབས་ཤ་ལ་
གདོང་ཐུག་རུས་པ་ལ།། འདྲེད་ཐབས་དང་པོ་ཆུང་ངུ་རིམ་ཤད་[ ཤེད]བསྐྱེད།།
གསང་དང་ཕན་ཡོན་ཕལ་ཆེར་མདོ་[མེ]དང་མཐུན།། ཁྱད་པར་སྙིང་(རླུང་)
སྟོད་ཚད་[ འཚང་]སྨྱོ་འདོན་[འབོག]གདོན། མ་ཞུ་གྲང་སྲིན་ནད་ཀྱི་དཔྱད་
མཆོག་སྟེ། གཅོང་ཆེན་ཁྲག་མཁྲིས་ཚད་པ་སྦྲུམ་མར་སྤངས།། རྣལ་འབྱོར་
དབང་ཕྱུག་ གྲུབ་ ཆེན་ ཨོ་རྒྱན་གྱིས།། རྣོ་བའི་གསུང་ ཚིག་ མདོ་ དོན་ སྙིང་ པོ་
འདིས།། ནད་གདོན་བགེགས་དཔུང་ཕྱེ་མར་འཐག་པ་ཡི[ཡིན]།། བཀྲ་ཤིས་
འགྲོ་བ་ཡོངས་ལ་ཐོབ་པར་ཤོག།
དེ་ལྟར་རྒྱ་བོད་མཁས་པ་ཡིས།། ཕྱག་ལེན་མཐོང་བརྒྱུད་མ་ཆད་པའི།།
མན་ངག་ ཡིད་ ཆེས་ མངོན་སུམ་དུ།། ངེས་པར་སྟེར་བྱེད་འདི་ལྟ་བུ།། ཡིད་
བཞིན་ནོར་ ལྟར་ ཀུན་ ལ་ མེད།། དྲང་ སྲོང་ མཁས་ པའི་ སྙན་ བརྒྱུད་ རྣམས།།
སྔོན་ ཆད་ ས་ སྟེང་ མ་ གྲགས་པའི།། དཀོན་མེད་ རྒྱལ་ ཁམས་ བསྐོར་ ལ་ དྲིས།།

༄༅།དབྱུག་བཅོས་གནམ་ལྕགས་རྡོ་རྗེ།
185
བདེན་རྫུན་ལག་ཏུ་ལོངས་ལ་ལྟོས།། བསོད་ནམས་སྤེལ་བའི་གཤོང་ཞིང་ཡིན།།
ཚེ་སྲོག་ སྟེར་ པའི་ འདོད་ འཇོ་ ཡིན།། སྙན་ གྲགས་ ཐོབ་ པའི་ བ་ དན་ ཡིན།།
མཁས་ཁྱད་འབྱིན་པའི་ལྡེ་མིག་ཡིན།། འདོད་དགུ་འབྱུང་བའི་ནོར་བུ་ཡིན།།
ཀུན་གྱིས་ཤེས་ན་མཁས་པ་སུ།། རྒྱ་གར་ཡུལ་ན་ཙན་དན་ཤིང་།། ཁ་ཆེའི་ཡུལ་
ན་གུར་གུམ་རྩ། དེ་ཕྱིར་རང་གི་ཁྱད་ནོར་བྱ། ཡང་ན་རིག་པ་དོན་མཉམ་རྗེ
[བརྗེ]། ། ཡང་ན་རིག་པ་ནོར་གྱིས་བླུ།། ཡང་ན་དམ་ལྡན་སྙིང་རྗེ་ཆེ།། གཞན་
དོན་བྱེད་པའི་སློབ་བུ་ལ།། གསོ་རིག་བསྟན་པ་སྤེལ་ཕྱིར་བྱིན། དགེ་བ་བྱང་
ཆུབ་ཆེན་པོར་བསྔོ།།
རྒྱལ་པའི་དབང་བོ་གཡུ་ཐོག་གུ་ནཱ་ཎཱ་ཐ་ལ་སོགས་པའི་སྔོན་གྱི་དྲང་སྲོང་
མཁས་པ་རྣམས་ཀྱི་ཞལ་ནས་སྙན་དུ་བརྒྱུད་པའི་མན་ངག་ཟབ་པ་ལས་ཀྱང་ཆེས་
ཁྱད་དུ་འཕགས་པའི་ལག་ལེན་མཐོང་བ་བརྒྱུད་པ་དང་། བྱིན་རླབས་ཀྱི་ཁུངས་
རྒྱུད་བར་མ་ཆད་པ་འདི་རྣམས་ནི་ཡུན་རིང་དུ་ལན་མང་པོ་ཉམས་སུ་བླངས་
ནས། ཡིད་ཆེས་ཀྱི་མཐུ་བརྟས་པར་བྱས་ན་གཞན་ཕན་གྱི་བསམ་པ་རྒྱ་ཆེར་
སྤེལ་པའི་སྐབས་སུ་དད་ལྡན་གྱི་སློབ་བུ་ལེགས་པ་དོན་གྲུབ་ཀྱིས་དད་པའི་མེ་
ཏོག་དང་བཅས་ཏེ་བསྐུལ་བའི་ངོར། ཡུལ་གངས་ཅན་དབུས་ཀྱི་སྨན་བླ་ཤཱཀྱ་ཨི་
ཤྭ་ར་ཨཱ་ནན་དྷཛཤྲཱི་བྷ་དྲས་སྨན་བླ་ཤཱཀྱ་དབང་ཕྱུག་ཀུན་དགའ་རྒྱལ་མཚན་དཔལ་བཟང་པོ་
ཡབ་ཕུད་དཔལ་གྱི་རི་ཁྲོད་དུ་སྦྱར་བ་འདིས་བསྟན་པ་དང་། སེམས་ཅན་ལ་
ཕན་པ་ཉི་ཟླ་ལྟར་འབྱུང་བར་གྱུར་ཅིག། སརྦམངྒལཾ། བཀྲིས༎ །༎